title: A Bizottság határozata (2015. december 16.) a REFIT-platform érdekképviseleti csoportját alkotó tagok kinevezéséről

text:
               18.12.2015

               HU

               Az Európai Unió Hivatalos Lapja

               C 425/8

         A BIZOTTSÁG HATÁROZATA
   (2015. december 16.)
   a REFIT-platform érdekképviseleti csoportját alkotó tagok kinevezéséről
   (2015/C 425/06)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a REFIT-platformot létrehozó 2015. május 19-i C(2015) 3261 final határozatra,
   mivel:

               (1)

               A REFIT-platformot (a továbbiakban: a platform) létrehozó bizottsági határozat (1) (a továbbiakban: a határozat) felhatalmazza a platformot arra, hogy i. minden lehetséges módon kérjen és gyűjtsön javaslatokat az uniós jogszabályokkal és azok tagállami végrehajtásával kapcsolatos szabályozási és adminisztratív terhek csökkentésére; ii. értékelje a begyűjtött javaslatok potenciálját a szabályozásból eredő és az adminisztratív terhek oly módon való csökkentésére, amely nem veszélyezteti a jogszabályi célkitűzések megvalósítását, továbbá adott esetben megjegyzéseivel egészítse ki a javaslatokat; iii. a leginkább figyelemre méltónak tartott javaslatokat és az esetleges kiegészítő megjegyzéseket észrevételezés céljából továbbítsa a Bizottság érintett szolgálatainak vagy adott esetben az érintett tagállamnak; és iv. válaszoljon a javaslatot benyújtó személynek, valamint hozza nyilvánosságra a kapott javaslatokat, a kiegészítő megjegyzéseket és az érintett bizottsági szolgálattól vagy tagállamtól kapott észrevételeket.

               (2)

               A határozat értelmében a platform egy kormányzati és egy érdekképviseleti csoportból fog állni; az érdekképviseleti csoport tagságát 20 szakértő fogja adni, akik közül ketten az Európai Gazdasági és Szociális Bizottságot és a Régiók Bizottságát, a többiek pedig az üzleti életet, ideértve a kkv-kat is, továbbá az uniós jogszabályok alkalmazásában közvetlen tapasztalatokkal rendelkező szociális partnereket és civil társadalmi szervezeteket képviselik. Az érdekképviseleti csoport szakértőit személyes minőségükben vagy az érdekelt felek egy csoportja közös érdekének képviseletére nevezik ki.

               (3)

               A határozat értelmében az érdekképviseleti csoport tagjait a Bizottság első alelnökének javaslata alapján a Bizottság nevezi ki a pályázaton induló és az uniós jogszabályok alkalmazásában közvetlen tapasztalatokkal rendelkező pályázók közül. A kinevezések során a lehetséges mértékben törekedni kell a különböző uniós ágazatok, érdekek és régiók, illetve a nemek közötti egyensúlyra. A tagokat a 2019. október 31-ig tartó időszakra kell kinevezni.

               (4)

               Az említett kritériumoknak megfelelő összes beküldött pályázatot gondosan elbírálták.

               (5)

               Amennyiben a platform fennállása alatt az érdekképviseleti csoport valamely tagjának tagsága megszűnik, úgy a tagpótlás késedelmének vagy az érdekképviseleti csoporton belüli tagsági egyensúlytalanságnak az elkerülése érdekében fel kell hatalmazni az első alelnököt, hogy a platformot létrehozó határozat kritériumai alapján e tag utódját kinevezze,

         A KÖVETKEZŐKÉPPEN HATÁROZOTT:
   1. cikk
   (1)   A REFIT-platform érdekképviseleti csoportjának tagjait e határozat melléklete tartalmazza, betűrendben.
   (2)   Amennyiben a platform fennállása alatt az érdekképviseleti csoport valamely tagjának tagsága megszűnik, úgy az első alelnök e tag utódját az érdekképviseleti csoport tagjainak kiválasztására irányuló pályázati felhíváson induló jelöltek eredeti listájáról kinevezheti.
   2. cikk
   Ezt a határozatot 2019. október 31-ig kell alkalmazni.

      Kelt Brüsszelben, 2015. december 16-án.

            a Bizottság részéről

            az elnök

         Jean-Claude JUNCKER

      (1)  C(2015) 3261 final.

      MELLÉKLET

         Kinevezett tagok

      A REFIT-platform érdekképviseleti csoportjának tagjai, betűrendben, annak feltüntetésével, hogy a tagot személyes minőségében vagy az érdekelt felek egy csoportja közös érdekének képviseletére nevezték ki.

                  Név

                  Állampolgárság

                  Adott szakpolitikai terület érdekeltjeinek közös érdekképviselője

                  Jelenlegi munkáltató

                  Alanko Risto

                  FI

                  IGEN

                  The Federation of Finnish Technology Industries (A Finn Technológiai Ipar Szövetsége)

                  Baussand Pierre

                  FR

                  IGEN

                  Social Platform AISBL (AISBL szociális platform)

                  Beekmans-Pols Fenna

                  NL

                  NEM

                  Europa Decentraal

                  Christensen Geert Laaier

                  DK

                  IGEN

                  Dansk Erhverv (Dán Kereskedelmi Kamara)

                  Clarke Mike

                  UK

                  IGEN

                  Royal Society of Bird Protection (RSPB; Brit Királyi Madárvédelmi Társaság))

                  Hanula-Bobbitt Katarzyna

                  PL

                  IGEN

                  Finance Watch (civil társadalmi szervezet)

                  Hedström Jens

                  SE

                  IGEN

                  BusinessEurope (munkaadói egyesület)

                  Kavrakova Assya

                  BG

                  IGEN

                  European Citizen Action Service (ECAS, Európai Polgári Akciószolgálat)

                  Krivošík Juraj

                  SK

                  NEM

                  SEVEn, the „Energy Efficiency Center” (SEVEn „Energiahatékonysági Központ”)

                  Lasiauskas Linas

                  LT

                  NEM

                  Lithuanian Apparel and Textile Industry Association (Litván Ruha- és Textilipari Szövetség)

                  Loosen Peter

                  DE

                  IGEN

                  Bund für Lebensmittelrecht und Lebensmittelkunde e.V. (nemzeti szövetség)

                  Naslin Jean

                  FR

                  IGEN

                  European Banking Industry Committee (EBIC, Európai Bankszektori Bizottság)

                  Pachl Ursula

                  AT

                  IGEN

                  European consumer organisation (BEUC, Fogyasztói Egyesületek Európai Szervezete)

                  Roenne Moeller Heidi

                  DK

                  IGEN

                  European Trade Union Confederation (ETUC, Európai Szakszervezetek Szövetsége)

                  Ronzitti Valeria

                  IT

                  IGEN

                  European Centre of Employers and Enterprises providing public services (CEEP, Állami és Közszolgáltatási Vállalatok Európai Központja)

                  Santiago Cid María Elena

                  ES

                  IGEN

                  Európai Szabványügyi Bizottság (CEN) és Európai Elektrotechnikai Szabványügyi Bizottság (CENELEC)

                  Stoczkiewicz Magdalena

                  PL

                  IGEN

                  Friends of the Earth Europe (környezetvédelmi ernyőszervezet)

                  van Straalen Michaël Angelo

                  NL

                  IGEN

                  Koninklijke Vereniging MKB (holland kkv-egyesület)

         Tartaléklista

      Amennyiben a platform fennállása alatt az érdekképviseleti csoport valamely tagjának tagsága megszűnik, úgy az első alelnök e tag utódját az érdekképviseleti csoport tagjainak kiválasztására irányuló pályázati felhíváson induló jelöltek eredeti listájáról kinevezheti.


title: A Tanács (EU) 2016/1670 határozata (2016. szeptember 12.) a Régiók Bizottságának az Olasz Köztársaság által javasolt egy tagja és két póttagja kinevezéséről

text:
               16.9.2016

               HU

               Az Európai Unió Hivatalos Lapja

               L 249/37

         A TANÁCS (EU) 2016/1670 HATÁROZATA
   (2016. szeptember 12.)
   a Régiók Bizottságának az Olasz Köztársaság által javasolt egy tagja és két póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az olasz kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2015. december 16-án a Tanács (EU) 2015/2361 határozata (4) értelmében Antonio DECARO-t Andrea BALLARÈ váltotta fel póttagként.

               (2)

               A Régiók Bizottsága egy tagjának helye megüresedett, miután lejárt az a mandátum, amelynek alapján Piero FASSINO-t (Sindaco del Comune di Torino) tagnak javasolták.

               (3)

               A Régiók Bizottsága egy póttagjának helye megüresedett, miután lejárt az a mandátum, amelynek alapján Andrea BALLARÈ-t (Sindaco di Novara) tagnak javasolták.

               (4)

               Francesca BALZANI hivatali idejének lejártát követően a Régiók Bizottsága egy póttagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Sig. Piero FASSINO, (Consigliere del Comune di Torino (TO)) (mandátumváltozás),

                     és

               b)

               póttagként:

                           —

                           Sig. Andrea BALLARÈ, (Consigliere del Comune di Novara (NO)) (mandátumváltozás),

                           —

                           Sig. Guido MILANA, (Consigliere del Comune di Olevano Romano (RM)).

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 12-én.

            a Tanács részéről

            az elnök

         M. LAJČÁK

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2015. december 16-i (EU) 2015/2361 határozata a Régiók Bizottsága egy olasz tagjának és egy olasz póttagjának kinevezéséről (HL L 331., 2015.12.17., 29. o.).


title: 2005/419/Euratom:A Bizottság határozata (2002. november 27.) az Európai Atomenergia-közösség (Euratom) és a Kazahsztáni Köztársaság kormánya közötti, a szabályozott magfúzió tárgyában létrejött együttműködési megállapodások megkötéséről (az értesítés a C(2002) 4572. számú dokumentummal történt)

text:
               7.6.2005

               HU

               Az Európai Unió Hivatalos Lapja

               L 143/27

      A BIZOTTSÁG HATÁROZATA

   (2002. november 27.)
   az Európai Atomenergia-közösség (Euratom) és a Kazahsztáni Köztársaság kormánya közötti, a szabályozott magfúzió tárgyában létrejött együttműködési megállapodások megkötéséről
   (az értesítés a C(2002) 4572. számú dokumentummal történt)
   (2005/419/Euratom)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Atomenergia-közösséget (Euratom) létrehozó szerződésre és különösen annak 101. cikke (2) bekezdésére,
   tekintettel a Tanács jóváhagyására (1),
   mivel az Európai Atomenergia-közösség (Euratom) és a Kazahsztáni Köztársaság kormánya közötti, a szabályozott magfúzió tárgyában létrejött megállapodást meg kell kötni,
   A KÖVETKEZŐKÉPPEN HATÁROZOTT:
   1. cikk
   Az Európai Atomenergia-közösség (Euratom) és a Kazahsztáni Köztársaság kormánya közötti, a szabályozott magfúzió tárgyában létrejött megállapodást az Európai Atomenergia-közösség nevében a Bizottság megköti.
   A megállapodás szövege e határozat mellékleteként szerepel.
   2. cikk
   A Bizottság kutatásért felelős tagja vagy megbízott képviselője felhatalmazást kap a megállapodásnak az Európai Atomenergia-közösség nevében történő és az Európai Atomenergia-közösséget jogilag kötelező aláírására.

      Kelt Brüsszelben, 2002. november 27-én.

            a Bizottság részéről

         Philippe BUSQUIN

            a Bizottság tagja

      (1)  12188/1 (sajtó 333), 2001.9.27.

      A szabályozott magfúzió tárgyában létrejött együttműködési

         MEGÁLLAPODÁS

      a Kazahsztáni Köztársaság kormánya és az Európai Atomenergia-közösség (Euratom) között
      Egyrészről A KAZAHSZTÁNI KÖZTÁRSASÁG KORMÁNYA, másrészről AZ EURÓPAI ATOMENERGIA-KÖZÖSSÉG (a továbbiakban: „a Közösség”; adott esetben a mindkettőre való általános utalásokkor a továbbiakban: „a fél” vagy a „felek”),
      FELIDÉZVE, hogy az Európai Közösségek és tagállamaik, valamint Kazahsztán közötti partnerségi és együttműködési megállapodás 1995. január 23-án került aláírásra,
      AZZAL AZ ÓHAJJAL, hogy elősegítsék a fúziós atomenergia mint környezeti szempontból elfogadhatónak tekinthető, gazdaságilag versenyképes és gyakorlatilag korlátlan energiaforrás létrehozását,
      TUDOMÁSUL VÉVE, hogy a közösségi fúziós program széles körű, sokrétű program, amely a toroidális, mágnesesen behatárolt fúzión alapul,
      TUDOMÁSUL VÉVE, hogy a kazahsztáni fúziós program elsősorban a kazahsztáni fúziós tudomány és technológia erős oldalaira összpontosul,
      FELISMERVE, hogy a feleknek a szabályozott magfúzió tárgyában dolgozó tudományos munkacsoportjai közötti szorosabb kapcsolatok létrehozása kölcsönös előnyökkel járna,
      AZZAL A SZÁNDÉKKAL, hogy rendszeres konzultációk révén erősödjön a felek közötti együttműködés a szabályozott magfúzió tárgyában,
      A KÖVETKEZŐKBEN ÁLLAPODTAK MEG:
      1. cikk
      A jelen megállapodás célja a felek közötti együttműködés fenntartása és erősítése kölcsönös előnyök és viszonosság alapján a saját fúziós programjaikhoz tartozó területeken, a fúziós energiatermelő rendszer alapjául szolgáló tudományos ismeretek és technológiai alkalmasság kifejlesztése céljából.
      2. cikk
      Az e megállapodás körébe tartozó együttműködés a következő területeken valósítható meg:

                  a)

                  kísérleti és elméleti kutatások a plazmaelkülönítés, -szállítás, -hevítés és a current drive területén (beleértve a vonatkozó rádiófrekvenciás rendszerek fejlődését), valamint a diagnosztika, mágneses eszközökkel;

                  b)

                  fúziós technológia;

                  c)

                  alkalmazott plazmafizika;

                  d)

                  programpolitikák és -tervek; és

                  e)

                  esetleg megállapodás szerint egyéb területek.

            3. cikk
      A 2. cikkben említett területeken történő együttműködés a következő tevékenységeket foglalhatja magában:

                  a)

                  információk cseréje és átadása;

                  b)

                  személyek cseréje és átadása;

                  c)

                  különböző formában megrendezett összejövetelek;

                  d)

                  minták, berendezések és műszerek cseréje és átadása kísérleti és értékelési célokra;

                  e)

                  együttes kutatásokban és tevékenységekben való arányos részvétel;

                  f)

                  bekapcsolódás bármelyik félnek a harmadik felek bevonásával működő fúziós programokban vagy projektekben való részvételébe, szükség esetén az efféle harmadik felek hozzájárulásával; és

                  g)

                  esetleg megállapodás szerint egyéb tevékenységek.

            4. cikk
      (1)   A specifikus együttműködési tevékenységre vonatkozó végrehajtó rendelkezéseket a következők hozzák a szükséges mértékben:

                  a Közösség, vagy bármely, ehhez a közösségi fúziós program révén kapcsolódó szervezet, amelyet a Közösség erre a célra kijelöl,

                  a Kazahsztáni Köztársaság kormánya, amelynek az efféle célra szolgáló végrehajtó testülete a Kazahsztáni Köztársaság Energia- és Ásványiforrás-ügyi Minisztériuma, vagy bármely más szervezet, amelyet a a Kazahsztáni Köztársaság erre a célra kijelöl.

            (2)   A 3. cikkben felsorolt végrehajtási tevékenységhez szükséges specifikus feltételekről végrehajtási megállapodások keretében kell a feleknek kölcsönösen megegyezniük. Ezeknek tartalmazniuk kell:

                  a)

                  specifikus részleteket, eljárásokat és pénzügyi előírásokat az egyéni együttműködési tevékenységekhez;

                  b)

                  az érintett tevékenység irányításáért való felelősség átruházását egyetlen szervezetre vagy megbízottra;

                  c)

                  részletes rendelkezéseket az információterjesztésre és a szellemi tulajdonra vonatkozóan.

            (3)   Mindkét fél e megállapodás szerint koordinálja tevékenységét, adott esetben más, a szabályozott magfúzió tárgyában folytatott kutatás-fejlesztéshez kapcsolódó olyan nemzetközi tevékenységekkel együtt, amelyekben a másik fél is részt vesz, abból a célból, hogy minél kisebb legyen a kétszerességből adódó elvesztegetett erőfeszítés.
      5. cikk
      (1)   A felek egy koordinációs bizottságot hoznak létre ezen megállapodás végrehajtásának a koordinálására és ellenőrzésére. Valamennyi fél egyenlő számú tagot nevez ki a koordinációs bizottságba, és az egyik kinevezett tagját küldöttségvezetőjének jelöli. A koordinációs bizottság minden évben összeül a Közösségben, Kazahsztánban vagy más, megállapodás szerinti helyen és időben. Az ülés elnöke a fogadó fél küldöttségvezetője.
      (2)   A koordinációs bizottság feladatai magukban foglalják:

                  a)

                  az e megállapodás szerinti együttműködés értékelését;

                  b)

                  az e megállapodás 2. cikkében említett területeken végrehajtandó specifikus feladatok meghatározását, a feleknek a vonatkozó programjával kapcsolatos, egyhangúlag hozott döntései figyelembevételének a sérelme nélkül.

            (3)   A koordinációs bizottság valamennyi döntését egyhangúlag kell hozni.
      (4)   A koordinációs bizottság ülései közötti időszakokra minden félnek egy ügyvezető titkárt kell jelölnie, aki az ő nevében az ezen megállapodás tárgyát képező együttműködéssel kapcsolatos valamennyi ügyben eljár. Az ügyvezető titkárok felelősek az efféle együttműködés napi irányításáért.
      6. cikk
      Valamennyi, az együttműködésből származó költség azt a felet terheli, amelynél az adott költség felmerül, kivéve ha a végrehajtó testület írásbeli hozzájárulását adja, hogy ez egyedi esetben másként történjen.
      7. cikk
      Az információ felhasználásának és terjesztésének a jogának, valamint a szellemi tulajdon jogának, beleértve az e megállapodás tárgyát képező együttműködési tevékenységekkel kapcsolatos ipari tulajdont, szabadalmakat és copyrightokat is, összhangban kell lennie a mellékletekkel, amelyek szerves részét képezik ezen megállapodásnak.
      8. cikk
      Ez a megállapodás semmilyen formában nem befolyásolja a felek közötti jelenlegi vagy jövőbeni együttműködési megállapodásokat.
      9. cikk
      (1)   A jelen szerződés szerződő feleinek a tevékenysége függ attól, hogy megkapják-e a megfelelő támogatást.
      (2)   A jelen megállapodás tárgyát képező együttműködésnek összhangban kell lennie a vonatkozó törvényekkel és rendeletekkel.
      (3)   A felek a hatályos törvények és jogszabályok keretein belül minden lehetséges eszközzel arra törekednek, hogy elősegítsék a személyek mozgását, az anyagok és felszerelések behozatalát és kivitelét, valamint az ennek az együttműködésnek a végrehajtásához szükséges összegek átutalását érintő formalitások teljesítését.
      (4)   Az ezen megállapodás végrehajtása során keletkezett kárért való kártérítésnek összhangban kell lennie a vonatkozó törvényekkel és rendeletekkel.
      10. cikk
      A felek a vonatkozó törvények és rendeletek értelmében arra törekednek, hogy valamennyi, az e megállapodással kapcsolatos kérdésben konzultáció útján megegyezzenek.
      11. cikk
      (1)   Ez a megállapodás azon a napon (1) lép hatályba, amikor a felek diplomáciai jegyzékváltás formájában annak hatálybalépéséről rendelkeznek, és egy tízéves kezdeti időszakra marad hatályban.
      (2)   Ezt követően ezt a megállapodást ötéves időszakokra kell automatikusan megújítani, kivéve azt az esetet, ha valamelyik fél a másik felet legalább hat hónappal előre írásban értesíti arról a szándékáról, hogy a megállapodást fel kívánja mondani.
      (3)   Tekintettel a felmondási vagy újratárgyalási kérelem előtt sikeresen elkezdett együttműködési tevékenységre és a 4. cikkben előírt végrehajtó rendelkezésekre, a megállapodás felmondása vagy újratárgyalása esetén e megállapodás az efféle tevékenységek és intézkedések lezárultáig az előző formájában hatályban marad.
      (4)   E megállapodás megszűnése nem érinti a 7. cikk szerinti jogokat és kötelezettségeket.
      12. cikk
      Ez a megállapodás a Közösség tekintetében az Európai Atomenergia-közösséget létrehozó szerződés hatálya alá tartozó földrajzi területekre, valamint a közösségi fúziós programban teljes jogú társult tagként részt vevő harmadik államok területére alkalmazandó.
      13. cikk
      Ez a megállapodás két-két eredeti példányban készül angol, dán, finn, francia, görög, holland, német, olasz, portugál, spanyol, svéd, valamint orosz és kazah nyelven, a szövegek mindegyike egyaránt hiteles.

         Kelt Brüsszelben, 2002. november 29-én.

               az Európai Atomenergia-közösség részéről

            Philippe BUSQUIN

               a Kazahsztáni Köztársaság kormánya részéről

            Akhmetzhan S. YESSIMOV

         (1)  2004. április 13.

         I. MELLÉKLET
         Iránymutatások szabályozott magfúzió tárgyában létrejött együttműködési megállapodás alapján végzett közös kutatásból eredő szellemi tulajdonjogok (1) elosztásáról
         I.   A JOGOK BIRTOKLÁSA, ELOSZTÁSA ÉS GYAKORLÁSA

                     1.

                     Az e megállapodás alapján végzett valamennyi kutatás „közös kutatás”. A résztvevők közösen dolgozzák ki a közös kutatás során létrehozandó információ és szellemi tulajdon (SZT) tulajdonjogára és felhasználására – a közzétételt is beleértve – vonatkozó közös technológiakezelési terveket (TKT) (2). E terveket a felek az egyedi kutatási és fejlesztési együttműködési szerződéseknek a megkötése előtt hagyják jóvá. A TKT kidolgozása a közös kutatás céljainak, a résztvevők egymáshoz viszonyított hozzájárulásának, a terület vagy a felhasználási terület alapján történő engedélyezés előnyeinek és hátrányainak, az alkalmazandó jogszabályok által előírt követelményeknek és a résztvevők által szükségesnek tartott egyéb tényezőknek a figyelembevételével történik. A közös technológiakezelési tervekben ki kell térni a vendégkutatók által végzett kutatásokra vonatkozó, szellemi tulajdonnal kapcsolatos jogokra és kötelezettségekre is.

                     2.

                     A technológiakezelési tervekben nem érintett, a közös kutatás során létrehozott információt vagy SZT-t a felek jóváhagyásával a technológiakezelési tervben meghatározott elveknek megfelelően kell elosztani. Nézeteltérés esetén ez az információ vagy SZT az olyan közös kutatásban résztvevők közös tulajdona, amelyből az információ vagy SZT származik. Minden olyan résztvevő, akire ezt a rendelkezést alkalmazni kell, földrajzi korlátozás nélkül jogosult ennek az információnak vagy SZT-nek a saját kereskedelmi céljaira történő felhasználására.

                     3.

                     Mindkét fél biztosítja, hogy a másik fél, illetve annak résztvevői rendelkeznek az ezeknek az elveknek megfelelően számukra elosztott, SZT-t illető jogokkal.

                     4.

                     A megállapodás által érintett területeken a versenyfeltételek fenntartása mellett mindkét fél törekszik az e megállapodás alapján szerzett jogok olyan módon történő gyakorlásának biztosítására, hogy az ösztönözze különösen az alábbiakat:

                                 i.

                                 a megállapodás alapján létrehozott, nyilvánosságra hozott vagy más módon hozzáférhetővé tett információk terjesztése és felhasználása;

                                 ii.

                                 nemzetközi szabványok elfogadása és végrehajtása.

               II.   SZERZŐI JOGI VÉDELEMBEN RÉSZESÜLŐ ALKOTÁSOK
         E megállapodás szerint a feleket vagy résztvevőiket megillető szerzői jogokat a Berni Egyezményben (1971. évi Párizsi Okmány) foglaltaknak megfelelően kell kezelni.
         III.   TUDOMÁNYOS JELLEGŰ IRODALMI MŰVEK
         A IV. szakasz sérelme nélkül, a TKT eltérő rendelkezése hiányában a felek, illetve a közös kutatás résztvevői a kutatások eredményeinek közzétételét közösen végzik. Az előbbi általános szabályra is figyelemmel a következő eljárásokat kell alkalmazni:

                     1.

                     Abban az esetben, ha valamelyik fél vagy e fél közigazgatási intézményei által az e megállapodás alapján végzett közös kutatásból származó tudományos és műszaki folyóiratokat, cikkeket, jelentéseket, könyveket – beleértve a videófelvételeket és a szoftvert is – hoz nyilvánosságra, az ilyen művek fordítására, sokszorosítására, átdolgozására, továbbítására és nyilvános terjesztésére a másik fél az egész világra kiterjedő, nem kizárólagos, visszavonhatatlan, jogdíjmentes felhasználási engedéllyel rendelkezik.

                     2.

                     A felek biztosítják, hogy az e megállapodás alapján végzett közös kutatásból származó és független kiadók által közölt tudományos jellegű irodalmi művek terjesztése a lehető legszélesebb körben történjen.

                     3.

                     Az e rendelkezés alapján nyilvánosan terjesztendő és elkészítendő, szerzői jogi védelemben részesülő alkotások valamennyi példányán fel kell tüntetni a mű szerzőjének (szerzőinek) nevét, kivéve ha a szerző (szerzők) kifejezetten lemond(anak) nevének (nevüknek) feltüntetéséről. Ezen felül a példányoknak egyértelmű utalást kell tartalmazniuk a felek együttes támogatására.

               IV.   NYILVÁNOSSÁGRA NEM HOZHATÓ INFORMÁCIÓK
         A.   Dokumentum jellegű, nem nyilvánosságra hozható információ

                     1.

                     Mindkét fél, illetve megfelelő esetben a felek résztvevői a lehető legkorábbi időpontban és lehetőleg a technológiakezelési tervben meghatározzák azokat az információkat, amelyeket e megállapodással kapcsolatban nem kívánnak nyilvánosságra hozni, figyelembe véve többek között a következő követelményeket:

                                 —

                                 az információ titkos jellege, abban az értelemben, hogy egészében vagy részeinek összességeként nem köztudomású, illetve jogszerű eszközökkel nem könnyen hozzáférhető a terület szakértői számára,

                                 —

                                 az információ tényleges vagy lehetséges kereskedelmi értéke az információ titkos jellege miatt,

                                 —

                                 az információ korábbi védelme abban az értelemben, hogy azt a jog szerint ellenőrző személy az adott körülmények között indokolt intézkedéseket tett a titkosság fenntartására.

                           A felek és a résztvevők egyes esetekben megállapodhatnak arról, hogy – eltérő rendelkezés hiányában – az e megállapodás alapján folytatott közös kutatások során közölt, kicserélt vagy létrehozott információt, vagy annak egy részét nem lehet nyilvánosságra hozni.

                     2.

                     Mindkét fél biztosítja, hogy az e megállapodás szerinti, nyilvánosságra nem hozható információ, valamint annak ebből következő privilegizált volta könnyen felismerhető legyen a másik fél számára, például megfelelő jelölés vagy korlátozó felirat révén. Ez vonatkozik a szóban forgó információ vagy annak valamely része másolataira is.
                     A megállapodás alapján nyilvánosságra nem hozható információt átvevő félnek tiszteletben kell tartania az információ privilegizált jellegét. Ezek a korlátozások automatikusan megszűnnek, amikor a tulajdonos az információt a terület szakértői számára korlátozás nélkül nyilvánosságra hozza.

                     3.

                     Az e megállapodás alapján közölt, nyilvánosságra nem hozható információt az információt átvevő fél a hozzá tartozó, illetve alkalmazásában álló személyek, illetve a kimondottan a folyamatban lévő közös kutatás sajátos céljából meghatalmazott érintett szervezeti egységei vagy szervezetei számára adhatja tovább, amennyiben az ilyen módon továbbadott, nyilvánosságra nem hozható információval kapcsolatban titkossági megállapodást kötnek, és azt a fentieknek megfelelően egyértelműen ilyen információként határozzák meg.

                     4.

                     Az e megállapodásnak megfelelően nyilvánosságra nem hozható információt átvevő fél az azokat átadó fél előzetes írásbeli hozzájárulásával az ilyen információt a 3. pontban egyébként megengedettnél szélesebb körben terjesztheti. A felek együttműködnek az ilyen szélesebb körű terjesztéssel kapcsolatos előzetes írásbeli hozzájárulás kérelmezésére és elnyerésére vonatkozó eljárások kidolgozásában, és mindegyik fél a hazai politikái, rendeletei és törvényei által megengedett mértékben adja meg ezt a hozzájárulást.

               B.   Nem dokumentum jellegű, nyilvánosságra nem hozható információ
         A felek vagy résztvevőik az e megállapodás alapján szervezett szemináriumokon és egyéb üléseken közölt, nem dokumentum jellegű, nyilvánosságra nem hozható, vagy egyéb bizalmas vagy privilegizált információt, illetve a személyzet bevonásából, a létesítmények használatából vagy közös projektekből származó információt az e megállapodásban a dokumentum jellegű információra megállapított elveknek megfelelően kezelik, azzal a feltétellel, hogy az ilyen nyilvánosságra nem hozható, vagy egyéb bizalmas vagy privilegizált információ átvevőjét az információ közlésének időpontjában tájékoztatják annak bizalmas jellegéről.
         C.   Ellenőrzés
         Mindkét fél törekszik annak biztosítására, hogy az általa e megállapodás alapján átvett, nyilvánosságra nem hozható információ ellenőrzése az itt leírtaknak megfelelően történjen. Ha az egyik fél úgy ítéli meg, hogy bizonyosan vagy valószínűsíthetően nem lesz képes betartani a fenti A. és B. pontban a terjesztés tilalmára megállapított rendelkezéseket, erről haladéktalanul tájékoztatja a másik felet. A felek ezután megtárgyalják, mi a megfelelő megoldás.

            (1)  Az ezekben az iránymutatásokban említett fogalmak meghatározásai a II. mellékletben találhatók.

            (2)  Cechy wyróżniające PZT są określone w załączniku III.

         II. MELLÉKLET
         FOGALOMMEGHATÁROZÁSOK
         1.   SZELLEMI TULAJDON: az 1967. július 14-én Stockholmban aláírt, a Szellemi Tulajdon Világszervezetének létrehozásáról szóló egyezmény 2. cikke értelmében vett szellemi tulajdon.
         2.   RÉSZTVEVŐ: bármely természetes vagy jogi személy, beleértve magukat a feleket is, amely részt vesz az e megállapodás szerinti valamely projektben.
         3.   KÖZÖS KUTATÁS: a felek együttes hozzájárulásával végzett és/vagy finanszírozott kutatás, adott esetben a két fél résztvevőinek együttműködésével.
         4.   INFORMÁCIÓ: a KÖZÖS KUTATÁS-ból származó tudományos vagy műszaki adatok, kutatási és fejlesztési eredmények vagy módszerek, továbbá minden olyan információ, amelynek az e megállapodás, illetve az annak megfelelően végzett kutatások keretében történő átadását vagy kicserélését a KÖZÖS KUTATÁS-ban résztvevő felek és/vagy a résztvevők szükségesnek ítélik.

         III. MELLÉKLET
         A TECHNOLÓGIAKEZELÉSI TERV (TKT) INDIKATÍV JELLEMZŐI
         A TKT a résztvevők között megkötendő, a közös kutatás végrehajtásával és a résztvevők kötelezettségeivel és jogaival kapcsolatos egyedi megállapodás. Az SZT tekintetében a TKT rendszerint a következőkre tér ki: tulajdonjog, oltalom, felhasználói jogok kutatás és fejlesztés céljaira, felhasználás és terjesztés, beleértve az együttes közzététellel kapcsolatos megállapodásokat, a vendégkutatók jogai és kötelezettségei, valamint a viták rendezésére szolgáló eljárások. A TKT érinthet előtérbe helyezett és háttérinformációkat, licenciamegállapodásokat és kiállítható bizonyítványokat is.


title: A Tanács határozata (1994. április 19.) a közel-keleti békefolyamat támogatásáról szóló, az Európai Unióról szóló szerződés J.3. cikke alapján elfogadott tanácsi együttes fellépésről

text:
Fontos jogi nyilatkozat

|

31994D0276

Hivatalos Lap L 119 , 07/05/1994 o. 0001 - 0002 finn különkiadás fejezet 11 kötet 30 o. 0300  svéd különkiadás fejezet 11 kötet 30 o. 0300

		A Tanács határozata(1994. április 19.)a közel-keleti békefolyamat támogatásáról szóló, az Európai Unióról szóló szerződés J.3. cikke alapján elfogadott tanácsi együttes fellépésről(94/276/KKBP)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak J.3. és J.11. cikkére,tekintettel az Európai Tanács által 1993. október 29-én kiadott általános iránymutatásra,tekintettel az Európai Tanács által 1993. december 10-én és 11-én jóváhagyott együttes fellépés keretére,figyelembe véve az Európai Unióról szóló szerződés C. cikkét,A KÖVETKEZŐKÉPPEN HATÁROZOTT:1. cikka) Annak érdekében, hogy az Egyesült Nemzetek Biztonsági Tanácsának vonatkozó határozatai alapján megpróbáljon kiterjedt békét teremteni a Közel-Keleten, az Európai Unió:- részt vesz a Madridban megkezdett folyamat keretében a béke biztosítását szolgáló, a felek által jóváhagyott nemzetközi megállapodásokban,- felhasználja befolyását, hogy valamennyi felet a Madridi Konferenciára szóló meghívások alapján a békefolyamat feltétel nélküli támogatására, valamint arra ösztönözzön, hogy a demokrácia megszilárdítása és az emberi jogok tiszteletben tartása érdekében munkálkodjon,- a fegyverzetellenőrzési és regionális biztonsági munkacsoport keretében hozzájárul a térségben működő felek közötti kapcsolatok jövőbeli jellegének meghatározásában.b) Az Európai Unió:- megerősíti a megszállt területeknek nyújtott nemzetközi segély összehangolásáért felelős ad hoc összekötő bizottságban betöltött szerepét,- fenntartja a regionális gazdasági fejlesztési munkacsoportban betöltött vezető szerepét és növeli más többoldalú csoportokban való részvételét,- a térség fejlődésének elősegítése érdekében újabb lehetőségeket vizsgál meg.c) Az Európai Unió:- folytatja az olyan bizalomépítő intézkedések meghozását, amelyekre a feleket kötelezte,- diplomáciai lépéseket tesz az arab államok felé Izrael bojkottjának véget vetésének céljából,- figyelemmel kíséri az izraeli települések jövőbeli fejlődését a megszállt területeken, és diplomáciai lépéseket tesz Izrael felé e kérdésben.2. cikkA vonatkozó közösségi eljárásokkal összhangban a Tanács megvizsgálja a Bizottság által a következő témákban előterjesztett javaslatokat:- a megszállt területek fejlesztését és a palesztin működési költségvetés létrehozását célzó segélyprogramok gyors végrehajtása, szoros tanácskozásban a palesztinokkal és ugyanilyen szoros együttműködésben a többi adományozóval,- az érvényben lévő iránymutatások keretében segítségnyújtás a kétoldalú tárgyalásokhoz a többi fél számára azon lényeges intézkedések szerint, amelyeket a béke megteremtése érdekében hoztak.3. cikkA palesztin rendőri szervek létrehozásához történő tevékeny és lehető leggyorsabb hozzájárulás érdekében:a) az Európai Unió támogatást nyújt;b) az elnökség, a Bizottsággal szoros együttműködésben, a tagállamok között a kétoldalú segítségnyújtásról szóló információcsere útján segíti a koordinációt;c) a közösségi költségvetésből legfeljebb 10 millió ECU összeget használnak fel a lehető legrövidebb időn belül a palesztin rendőri szervek létrehozásának támogatására.4. cikkAz Európai Unió a felek kérésére oly módon járul hozzá a palesztin nép védelméhez, hogy a Biztonsági Tanács 904 (1994) határozatában előírtaknak megfelelően ideiglenes nemzetközi jelenlétet biztosít a megszállt területeken.Az e cikkből származó operatív és finanszírozási intézkedésekre külön egyedi tanácsi határozat vonatkozik.5. cikkAz Európai Unió a felek kérésére összehangolt segélyprogramot kezdeményez, hogy előkészítse és megfigyelje az 1993. szeptember 13-i elvi nyilatkozatban a megszállt területekre vonatkozóan előzetesen jelzett választásokat. A konkrét operatív és a finanszírozási intézkedésekre külön tanácsi határozat vonatkozik, amint Izrael és a PFSz megállapodásra jut a választási intézkedéseket illetően. Az Európai Parlamentet felkérik, hogy vegyen részt ezen intézkedésekben.6. cikkAz Európai Unió megerősíti, hogy a békefolyamat alakulásával összhangban kész további operatív döntéseket hozni az együttes fellépést illetően.7. cikkEz a határozat a mai napon lép hatályba.8. cikkEzt a határozatot a Hivatalos Lapban ki kell hirdetni.Kelt Luxembourgban, 1994. április 19-én.a Tanács részérőlaz elnökTh. Pangalos--------------------------------------------------


Fontos jogi nyilatkozat

|

52007BP0109(01)

1. Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, VI. szakasz - Európai Gazdasági és Szociális Bizottság (C6-0469/2006 - 2006/2075(DEC))

Hivatalos Lap 074 E , 20/03/2008 o. 0166 - 0167

		1.Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, VI. szakasz - Európai Gazdasági és Szociális Bizottság (C6-0469/2006 - 2006/2075(DEC))Az Európai Parlament,- tekintettel az Európai Unió 2005-ös pénzügyi évre szóló általános költségvetésére [1],- tekintettel az Európai Közösségek 2005-ös pénzügyi évre szóló végleges éves beszámolójára - I. kötet (C6-0469/2006) [2],- tekintettel a Számvevőszék jelentésére a 2005-ös pénzügyi év költségvetésének végrehajtásáról, valamint a Számvevőszék különjelentéseire az ellenőrzés alá vont intézmények vonatkozó válaszaival együtt [3],- tekintettel a Számvevőszék által az EK-Szerződés 248. cikke értelmében kiadott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra [4],- tekintettel az EK-Szerződés 272. cikkének (10) bekezdésére, valamint 274., 275. és 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [5], és különösen annak 50., 86., 145., 146. és 147. cikkére,- tekintettel eljárási szabályzata 71. cikkére és V. mellékletére,- tekintettel a Költségvetési Ellenőrző Bizottság jelentésére (A6-0110/2007),1. mentesítést ad az Európai Gazdasági és Szociális Bizottság főtitkára számára az Európai Gazdasági és Szociális Bizottság 2005-ös pénzügyi évre szóló általános költségvetésének végrehajtására vonatkozóan;2. megjegyzéseit a csatolt állásfoglalásba foglalja össze;3. utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának, az európai ombudsmannak és az európai adatvédelmi biztoshoz, illetve gondoskodjon azok közzétételéről az Európai Unió Hivatalos Lapjában (L sorozat).[1] HL L 60., 2005.3.8.[2] HL C 264., 2006.10.31., 1. o.[3] HL C 263., 2006.10.31., 1. o.[4] HL C 263., 2006.10.31., 10. o.[5] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)--------------------------------------------------


title: 2012/239/EU: A Tanács határozata ( 2012. május 2. ) a Régiók Bizottsága három spanyol tagjának és két spanyol póttagjának kinevezéséről

text:
               4.5.2012

               HU

               Az Európai Unió Hivatalos Lapja

               L 119/49

         A TANÁCS HATÁROZATA
   (2012. május 2.)
   a Régiók Bizottsága három spanyol tagjának és két spanyol póttagjának kinevezéséről
   (2012/239/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Pedro CASTRO VÁZQUEZ, Jordi HEREU I BOHER és Alberto RUIZ-GALLARDÓN JIMÉNEZ hivatali idejének lejártát követően a Régiók Bizottsága három tagjának helye megüresedett. Paz FERNÁNDEZ FELGUEROSO és Andrés OCAÑA RABADÁN hivatali idejének lejártát követően a Régiók Bizottsága két póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Juan Ignacio ZOIDO ÁLVAREZ, Alcalde de Sevilla

                           —

                           Abel CABALLERO ÁLVAREZ, Alcalde de Vigo

                           —

                           Nuria MARÍN MARTÍNEZ, Alcaldesa de Hospitalet de Llobregat

                     és

               b)

               póttagként:

                           —

                           Ramón ROPERO MANCERA, Alcalde de Villafranca de los Barros

                           —

                           Jordi SAN JOSÉ I BUENAVENTURA, Alcalde de Sant Feliú de Llobregat (Barcelona).

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. május 2-án.

            a Tanács részéről

            az elnök

         M. VESTAGER

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


Fontos jogi nyilatkozat

|

2013/360/EU: Az Európai Központi Bank határozata ( 2013. június 21. ) az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról (EKB/2013/18)

Hivatalos Lap L 187 , 06/07/2013 o. 0017 - 0022

		Az Európai Központi Bank határozata( 2013. június 21.)az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról(EKB/2013/18)(2013/360/EU)AZ EURÓPAI KÖZPONTI BANK KORMÁNYZÓTANÁCSA,tekintettel a Központi Bankok Európai Rendszere és az Európai Központi Bank Alapokmányára (a továbbiakban: a KBER Alapokmánya) és különösen annak 28.5. cikkére,mivel:(1) A nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2013. június 21-i EKB/2013/17 határozat [1] rendelkezik az EKB tőkejegyzési kulcsában a nemzeti központi bankokhoz ("NKB-k") rendelt súlyok (a továbbiakban: tőkejegyzési kulcs és tőkejegyzésikulcs-súlyok) módosításáról, tekintettel arra, hogy Horvátország csatlakozik az Európai Unióhoz, és nemzeti központi bankja, a Hrvatska narodna banka 2013. július 1-jén csatlakozik a Központi Bankok Európai Rendszeréhez ("KBER"). Ez a módosítás szükségessé teszi, hogy a Kormányzótanács meghatározza a tőkerészesedéseknek azon NKB-k közötti átruházásáról szóló szabályokat, amelyek 2013. június 30-án a KBER részét képezik, annak biztosítása céljából, hogy e részesedések megoszlása megfeleljen az elvégzett módosításoknak. Ennek megfelelően egy olyan új EKB-határozat elfogadása szükséges, amely 2013. július 1-jei hatállyal hatályon kívül helyezi az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról szóló, 2008. december 12-i EKB/2008/25 határozatot. [2](2) A Hrvatska narodna banka 2013. július 1. előtt nem csatlakozik a KBER-hez, ami annyit jelent, hogy a KBER Alapokmánya 28.5. cikke szerinti tőkeátruházás ez alkalommal nem vonatkozik rá.(3) Az Európai Központi Bank tőkéjének azon tagállamok, amelyek pénzneme az euro, nemzeti központi bankjai részéről történő befizetéséről szóló, 2013. június 21-i EKB/2010/19 határozat [3] előírja, hogy az eurót elfogadott tagállamok NKB-jai (a továbbiakban: euroövezeti NKB-k) kötelesek befizetni az EKB tőkéjét a kibővített tőkejegyzési kulcsra tekintettel. Az Európai Központi Bank tőkéjének az euroövezeten kívüli nemzeti központi bankok részéről történő befizetéséhez szükséges intézkedések meghatározásáról szóló, 2013. június 21-i EKB/2013/20 határozat [4] meghatározza azon százalékos mértéket, amelyet az eurót még be nem vezetett tagállamok nemzeti központi bankjai (a továbbiakban: euroövezeten kívüli NKB-k) kötelesek befizetni 2013. július 1-jei hatállyal, tekintettel a kibővített tőkejegyzési kulcsra.(4) Az euroövezeti NKB-k az Európai Központi Bank tőkeemelésének azon tagállamok, amelyek pénzneme az euro, nemzeti központi bankjai részéről történő befizetéséről szóló, 2010. december 13-i EKB/2010/27 határozat [5] alapján az euroövezeti NKB-k már befizették az EKB jegyzett tőkéjében való részesedésüket. Tekintettel erre a tényre, az EKB/2013/19 határozat 2. cikkének (1) bekezdése előírja, hogy az adott esettől függően az euroövezeti NKB-k vagy átutalják a fennmaradó összeget az EKB számára, vagy a különbség összegét visszakapják az EKB-tól annak érdekében, hogy az EKB/2013/19 határozat 1. cikkének táblázatában szereplő összegek befizetése teljesüljön. Az EKB/2010/27 határozat kiegészíti az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2008. december 12-i EKB/2008/24 határozatot. [6](5) Hasonlóképpen, az Európai Központi Bank tőkéjének az euroövezeten kívüli nemzeti központi bankok részéről történő befizetéséről szóló, 2010. december 13-i EKB/2010/28 határozat [7] alapján az euroövezeten kívüli NKB-k (a Hrvatska narodna banka kivételével) már befizették az EKB jegyzett tőkéjében való részesedésüket. Tekintettel erre a tényre, az EKB/2013/20 határozat 2. cikkének (1) bekezdése előírja, hogy azok vagy átutalják a fennmaradó összeget az EKB számára, vagy a különbség összegét visszakapják az EKB-tól annak érdekében, hogy az EKB/2013/20 határozat 1. cikkében foglalt táblázat harmadik oszlopában szereplő összegek befizetése teljesüljön. Az EKB/2013/20 határozat 2. cikkének (2) bekezdése előírja, hogy a Hrvatska narodna banka köteles átutalni ugyanazon határozat 1. cikke táblázatának harmadik oszlopában a neve mellett feltüntetett összeget,ELFOGADTA EZT A HATÁROZATOT:1. cikkA tőkerészesedések átutalásaTekintettel az EKB tőkéjében lévő azon részesedésre, amelyekkel az NKB-k (a Hrvatska narodna banka kivételével) rendelkeznek 2013. június 30-án, és az EKB tőkéjében lévő azon részesedésre, amelyekkel ezen NKB-k EKB/2013/17 határozat 2. cikkében meghatározott tőkejegyzésikulcs-súlyok módosítása eredményeként 2013. július 1-jétől rendelkeznek, ezen NKB-k a tőkerészesedéseiket egymás között átruházzák az EKB részére és az attól származó átutalás útján annak biztosítása érdekében, hogy 2013. július 1-jén a tőkerészesedések felosztása megfeleljen a módosított súlyoknak. Ebből a célból, e cikk alapján és minden egyéb alakiság és cselekmény szükségessége nélkül úgy kell tekinteni, hogy minden egyes NKB 2013. július 1-i hatállyal átadja vagy megkapja az EKB jegyzett tőkéjének az ezen határozat I. mellékletében található táblázat negyedik oszlopában a neve mellett feltüntetett részét; a táblázatban a "+" jel jelzi az EKB által az NKB-nak átadandó tőkerészesedést, míg a "-" jel jelzi az NKB által az EKB-nak átadandó tőkerészesedést.2. cikkA befizetett tőke módosításaFigyelembe véve az EKB tőkéjének az egyes NKB-k által befizetett összegét (amennyiben van ilyen), illetve az EKB tőkéjének az NKB-k által 2013. július 1-i hatállyal az euroövezeti NKB-k esetében az EKB/2013/19 határozat 1. cikke, míg az euroövezeten kívüli NKB-k esetében az EKB/2013/20 határozat 1. cikke szerint befizetendő összegét, az NKB-k 2013. július 1-jén átutalják vagy megkapják az ezen határozat II. mellékletében található táblázat negyedik oszlopában a nevük mellett szereplő nettó összeget; a táblázatban a "+" jel jelzi az NKB által az EKB-nak átutalandó összeget, míg a "-" jel jelzi az EKB által az NKB-nak átutalandó összeget.3. cikkÁltalános rendelkezések(1) A 2. cikkben ismertetett átutalásokra a TARGET2-n keresztül kerül sor.(2) Amennyiben egy NKB nem rendelkezik hozzáféréssel a TARGET2-höz, a 2. cikkben foglaltak szerinti összegeket az EKB vagy az euroövezeten kívüli NKB által megfelelő időben megjelölt számlán kell jóváírni.(3) Amennyiben a fizetés 2013. július 1-jéig nem történik meg, a 2013. július 1. és a kifizetés napja közötti időre napi kamatot kell fizetni a 360 napos számítási módszer alapján, az eurorendszer által a legutolsó fő refinanszírozási műveletében alkalmazott határkamatlábbal megegyező kamatlábon. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni. A 2. cikkben foglaltak szerinti összeg kifizetését és a kamatfizetést két külön tranzakcióban kell végezni.(4) Az EKB és a 2. cikk alapján átutalásra köteles NKB-k megfelelő időben kiadják az ilyen átutalások határidőben történő szabályszerű végrehajtásához szükséges utasításokat.4. cikkHatálybalépés és hatályon kívül helyezés(1) Ez a határozat 2013. július 1-jén lép hatályba.(2) Az EKB/2008/25 határozat 2013. július 1-jétől hatályát veszti.(3) Az EKB/2008/25 határozatra való hivatkozásokat az erre a határozatra való hivatkozásként kell értelmezni.Kelt Frankfurt am Mainban, 2013. június 21-én.az EKB elnökeMario Draghi[1] Lásd e Hivatalos Lap 15. oldalát.[2] HL L 21., 2009.1.24., 71. o.[3] Lásd e Hivatalos Lap 23. oldalát.[4] Lásd e Hivatalos Lap 25. oldalát.[5] HL L 11., 2011.1.15., 54. o.[6] HL L 21., 2009.1.24., 69. o.[7] HL L 11, 2011.1.15., p. 56.--------------------------------------------------I. MELLÉKLETAZ NKB-K ÁLTAL JEGYZETT TŐKE(EUR) || Jegyzett részesedés 2013. június 30-án | Jegyzett részesedés 2013. július 1-jétől | Átruházandó részesedés |Euroövezeti NKBNationale Bank van België/Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann/Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta’ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |Euroövezeten kívüli NKBБългарска народна банка (Bolgár Nemzeti Bank) | 93467026,77 | 93571361,11 | 104334,34 |Česká národní banka | 155728161,57 | 157384777,79 | 1656616,22 |Danmarks Nationalbank | 159634278,39 | 159712154,31 | 77875,92 |Hrvatska narodna banka | 0,00 | 64354667,03 | 64354667,03 |Latvijas Banka | 30527970,87 | 29682169,38 | –845801,49 |Lietuvos bankas | 45797336,63 | 44306753,94 | –1490582,69 |Magyar Nemzeti Bank | 149099599,69 | 148735597,14 | –364002,55 |Narodowy Bank Polski | 526776977,72 | 525889668,45 | –887309,27 |Banca Națională a României | 265196278,46 | 264660597,84 | –535680,62 |Sveriges riksbank | 242997052,56 | 244775059,86 | 1778007,30 |Bank of England | 1562145430,59 | 1562265020,29 | 119589,70 |Összesen [1]: | 10760652402,58 | 10825007069,61 | 64354667,03 |[1] A kerekítés miatt előfordulhat, hogy a végösszeg nem egyezik meg pontosan a feltüntetett számok összegével--------------------------------------------------II. MELLÉKLETAZ NKB-K ÁLTAL BEFIZETETT TŐKE(EUR) || Jegyzett részesedés 2013. június 30-án | Jegyzett részesedés 2013. július 1-jétől | Átutalás összege |Euroövezeti NKBNationale Bank van België/Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann/Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta’ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |Euroövezeten kívüli NKBБългарска народна банка (Bolgár Nemzeti Bank) | 3505013,50 | 3508926,04 | 3912,54 |Česká národní banka | 5839806,06 | 5901929,17 | 62123,11 |Danmarks Nationalbank | 5986285,44 | 5989205,79 | 2920,35 |Hrvatska narodna banka | 0,00 | 2413300,01 | 2413300,01 |Latvijas Banka | 1144798,91 | 1113081,35 | –31717,56 |Lietuvos bankas | 1717400,12 | 1661503,27 | –55896,85 |Magyar Nemzeti Bank | 5591234,99 | 5577584,89 | –13650,10 |Narodowy Bank Polski | 19754136,66 | 19720862,57 | –33274,09 |Banca Națională a României | 9944860,44 | 9924772,42 | –20088,02 |Sveriges riksbank | 9112389,47 | 9179064,74 | 66675,27 |Bank of England | 58580453,65 | 58584938,26 | 4484,61 |Összesen [1]: | 7650458668,60 | 7653244410,99 | 2785742,39 |[1] A kerekítés miatt előfordulhat, hogy a végösszeg nem egyezik meg pontosan a feltüntetett számok összegével--------------------------------------------------


title: A Tanács (KKBP) 2015/260 határozata ( 2015. február 17. ) az Európai Unió emberi jogokért felelős különleges képviselője megbízatásának meghosszabbításáról

text:
               18.2.2015

               HU

               Az Európai Unió Hivatalos Lapja

               L 43/29

         A TANÁCS (KKBP) 2015/260 HATÁROZATA
   (2015. február 17.)
   az Európai Unió emberi jogokért felelős különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és a 31. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. június 25-én elfogadta az emberi jogokra és a demokráciára vonatkozó uniós stratégiai keretet, valamint az emberi jogokra és a demokráciára vonatkozó uniós cselekvési tervet.

               (2)

               2012. július 25-én a Tanács elfogadta a 2012/440/KKBP határozatot (1), amelyben Sztávrosz LAMBRINÍDISZ-t nevezte ki az Európai Unió emberi jogokért felelős különleges képviselőjévé (EUKK). A 2014/385/KKBP tanácsi határozat (2) meghosszabbította az EUKK megbízatását, amely 2015. február 28-án lejár.

               (3)

               Az EUKK megbízatását további 24 hónapra meg kell hosszabbítani,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2017. február 28-ig meghosszabbítja Sztávrosz LAMBRINÍDISZ-nek mint az Európai Unió emberi jogi különleges képviselőjének (EUKK) a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: főképviselő) javaslata alapján.
   2. cikk
   Politikai célkitűzések
   Az EUKK megbízatása az Európai Unióról szóló szerződésben, az Európai Unió Alapjogi Chartájában, valamint az Európai Unió emberi jogokra és demokráciára vonatkozó stratégiai keretében és cselekvési tervében szereplő, az Uniónak az emberi jogokra vonatkozó alábbi politikai célkitűzésein alapul:

               a)

               az Unió hatékonyságának, jelenlétének és láthatóságának fokozása az emberi jogok globális szintű védelme és előmozdítása terén, mindenekelőtt a harmadik országokkal, a releváns partnerekkel, a vállalkozásokkal, a civil társadalommal, valamint a nemzetközi és regionális szervezetekkel folytatott uniós együttműködés és politikai párbeszéd elmélyítése révén, továbbá a megfelelő nemzetközi fórumokon való fellépéssel;

               b)

               az Unió globális szintű szerepvállalásának fokozása a következő területeken: a demokrácia megerősítése és intézményfejlesztés, jogállamiság, jó kormányzás, valamint az emberi jogok és az alapvető szabadságok tiszteletben tartása;

               c)

               az emberi jogok területével kapcsolatos uniós fellépések összhangjának javítása és az emberi jogok érvényre juttatása az Unió külső tevékenységének valamennyi területén.

         3. cikk
   Megbízatás
   E politikai célkitűzések megvalósítása érdekében az EUKK megbízatása a következő:

               a)

               hozzájárul az uniós emberi jogi politika – különösen az emberi jogokra és a demokráciára vonatkozó uniós stratégiai keret és cselekvési terv – végrehajtásához, többek között az e területet érintő ajánlások kidolgozása révén;

               b)

               hozzájárul az emberi jogokkal és a nemzetközi humanitárius joggal kapcsolatos uniós iránymutatások, eszközök és cselekvési tervek végrehajtásához;

               c)

               az uniós emberi jogi politika eredményességének és láthatóságának biztosítása érdekében elmélyíti a harmadik országok kormányaival, az emberi jogokkal foglalkozó nemzetközi és regionális szervezetekkel, valamint a civil társadalmi szervezetekkel és az egyéb releváns szereplőkkel folytatott párbeszédet;

               d)

               hozzájárul az emberi jogok védelmével és előmozdításával kapcsolatos uniós politikák és fellépések összhangjának és következetességének javításához, mégpedig mindenekelőtt a releváns uniós szakpolitikák kidolgozásában való részvétel révén.

         4. cikk
   A megbízatás végrehajtása
   (1)   Az EUKK felel a megbízatásának a főképviselő felügyelete mellett történő végrehajtásáért.
   (2)   A Politikai és Biztonsági Bizottság (PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK az Európai Külügyi Szolgálattal (EKSZ) és annak illetékes szervezeti egységeivel teljes együttműködésben végzi munkáját annak biztosítása érdekében, hogy az emberi jogok területén folytatott tevékenységük összehangolt és következetes legyen.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2015. március 1-jétől2016. február 29-ig terjedő időszakra 788 000 EUR.
   (2)   Az EUKK számára az ezt követő időszak tekintetében előirányzandó pénzügyi referenciaösszegről a Tanács határoz.
   (3)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (4)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel a csoportjának létrehozásáért. A csoportnak rendelkeznie kell a megbízatás keretében szükséges speciális szakpolitikai ismeretekkel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását az érintett tagállam, az Unió érintett intézménye vagy az EKSZ fedezi. Az EUKK mellé a tagállamok által az Unió intézményeihez vagy az EKSZ-hez kiküldött szakértőket is ki lehet helyezni. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ adminisztratív felügyelete alatt marad, és az EUKK megbízatásának érdekében jár el és végzi feladatát.
   (4)   Az EUKK személyzetét az EKSZ érintett osztályaival vagy az érintett uniós küldöttségekkel egy helyen kell elhelyezni annak érdekében, hogy tevékenységeik összhangban álljanak és következetesek legyenek.
   7. cikk
   Az EU-minősített adatok biztonsága
   Az EUKK és a csoportjának tagjai tiszteletben tartják a 2013/488/EU tanácsi határozatban (3) megállapított biztonsági elveket és minimumszabályokat.
   8. cikk
   Az információkhoz való hozzáférés és logisztikai támogatás
   (1)   A tagállamok, a Bizottság, az EKSZ és a Tanács Főtitkársága biztosítják, hogy az EUKK minden releváns információhoz hozzáférjen.
   (2)   Az esettől függően az uniós küldöttségek vagy a tagállamok diplomáciai képviseletei logisztikai segítséget nyújtanak az EUKK-nak.
   9. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával összhangban és az adott országban fennálló biztonsági helyzet alapján meghoz minden ésszerűen megvalósítható intézkedést a közvetlenül az irányítása alá tartozó személyzet biztonsága érdekében, különösen az alábbiakat:

               a)

               az EKSZ iránymutatása alapján biztonsági tervet dolgoz ki, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzet biztonságos bejutását a földrajzi területre és a földrajzi területen belüli biztonságos mozgását, továbbá kiterjed a biztonsági események kezelésére, valamint kidolgozza a misszió vészhelyzeti intézkedési és evakuálási tervét;

               b)

               biztosítja, hogy az Unió területén kívülre telepített teljes személyi állomány rendelkezzen az adott földrajzi területen fennálló körülmények által megkövetelt, magas kockázat elleni biztosítással;

               c)

               biztosítja, hogy csoportjának az Unión kívülre telepítendő valamennyi tagja – a helyi szerződéses személyzetet is beleértve – megfelelő, a földrajzi terület biztonsági minősítéséhez igazodó biztonsági képzésben részesüljön a földrajzi területre való megérkezése előtt vagy az érkezéskor;

               d)

               biztosítja, hogy a rendszeres biztonsági értékeléseket követően tett ajánlásokat végrehajtsák, valamint az elért eredményekről szóló jelentések és a megbízatás végrehajtásáról szóló jelentések keretében írásban beszámol a főképviselőnek, a Tanácsnak és a Bizottságnak ezen ajánlások végrehajtásáról és az egyéb biztonsági kérdésekről.

         10. cikk
   Jelentéstétel
   Az EUKK rendszeresen jelentést tesz a főképviselőnek és a PBB-nek. Az EUKK szükség szerint tanácsi munkacsoportoknak is jelentést tesz, ideértve mindenekelőtt az emberi jogi munkacsoportot. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   11. cikk
   Koordináció
   (1)   Az Unió politikai céljainak elérése érdekében az EUKK hozzájárul az Unió tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzanak. Az EUKK a tevékenységét a tagállamokkal és a Bizottsággal, valamint – adott esetben – más EUKK-kal összhangban végzi. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   A helyszínen az EUKK szoros kapcsolatot tart fenn az uniós küldöttségek vezetőivel, a tagállamok külképviseleteinek vezetőivel, valamint a közös biztonság- és védelempolitika keretébe tartozó missziók és műveletek vezetőivel vagy parancsnokaival, továbbá – adott esetben – más EUKK-kal, akik minden tőlük telhetőt megtesznek annak érdekében, hogy segítsék az EUKK-t megbízatásának végrehajtásában.
   (3)   Az EUKK egyéb nemzetközi és regionális szereplőkkel is kapcsolatot tart, mind központi szinten, mind a helyszínen, továbbá komplementaritásra és szinergiákra törekszik velük. Az EUKK rendszeres kapcsolattartásra törekszik a civil társadalmi szervezetekkel mind központi szinten, mind a helyszínen.
   12. cikk
   Felülvizsgálat
   E határozat végrehajtását, valamint az érintett régióra irányuló egyéb uniós hozzájárulásokkal való összhangját rendszeresen felül kell vizsgálni. Az EUKK 2016. november végéig a főképviselőnek, a Tanácsnak és a Bizottságnak rendszeresen jelentést tesz az elért eredményekről és átfogó jelentést nyújt be a megbízatás végrehajtásáról.
   13. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2015. március 1-jétől kell alkalmazni.

      Kelt Brüsszelben, 2015. február 17-én.

            a Tanács részéről

            az elnök

         J. REIRS

      (1)  A Tanács 2012/440/KKBP határozata (2012. július 25.) az Európai Unió emberi jogokért felelős különleges képviselőjének kinevezéséről (HL L 200., 2012.7.27., 21. o.).

      (2)  A Tanács 2014/385/KKBP határozata (2014. június 23.) az Európai Unió emberi jogokért felelős különleges képviselője megbízatásának meghosszabbításáról (HL L 183., 2014.6.24., 66. o.).

      (3)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: 2005/470/EK: A Bizottság határozata (2005. június 24.) a közösségi hangfelvételekkel Thaiföldön történő szerzői jogi kalózkodással és annak a közösségi hangfelvétel-kereskedelemre gyakorolt hatásaival kapcsolatos vizsgálati eljárás megszüntetéséről

text:
               25.6.2005

               HU

               Az Európai Unió Hivatalos Lapja

               L 165/32

      A BIZOTTSÁG HATÁROZATA

   (2005. június 24.)
   a közösségi hangfelvételekkel Thaiföldön történő szerzői jogi kalózkodással és annak a közösségi hangfelvétel-kereskedelemre gyakorolt hatásaival kapcsolatos vizsgálati eljárás megszüntetéséről
   (2005/470/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján a Közösséget megillető jogok gyakorlásának biztosítása érdekében a közös kereskedelmi politika területén követendő közösségi eljárások megállapításáról szóló, 1994. december 22-i 3286/94/EK tanácsi rendeletre (1) és különösen annak 11. cikke (1) bekezdésére,
   mivel:

               (1)

               1991. június 5-én panasz érkezett a Bizottsághoz a gyakorlatilag az összes közösségi hangfelvétel-előállítót képviselő Hanglemezkiadók Nemzetközi Szövetsége (IFPI) Európai Irodájától; a panasz alapja a közös kereskedelempolitikának különösen a tiltott kereskedelmi eljárásokkal szembeni védekezést illető erősítéséről szóló, 1984. szeptember 17-i 2641/84/EGK tanácsi rendelet (2).

               (2)

               A panaszos azt hozta fel, hogy a közösségi hangfelvételekkel történő szerzői jogi kalózkodás jelentős méreteket öltött Thaiföldön, és hogy az ilyen kalózkodás kárt okoz a közösségi iparnak, elsősorban azáltal, hogy hatással van a közösségi hangfelvételek Thaiföldre, valamint egyéb harmadik országokba történő kivitelére.

               (3)

               A Bizottság úgy határozott, hogy a panasz elegendő bizonyítékot tartalmaz ahhoz, hogy indokolt legyen a vizsgálati eljárás megindítása. Az erre vonatkozó értesítés az Európai Közösségek Hivatalos Lapjában jelent meg (3).

               (4)

               Az eljárás megindítása után a Bizottság megvizsgálta a tényállást és a jogi helyzetet, és 1992. február 20-án benyújtotta vizsgálati jelentését a tanácsadó bizottsághoz. Ebben arról számolt be, hogy a vizsgált időszakban – alapvetően abból eredően, hogy a thai hatóságoknak nem sikerült megfelelően végrehajtaniuk a szerzői jogra vonatkozó akkor hatályos thai rendelkezéseket – a hangfelvételeket (nemzetközi kínálat) érintő szerzői jogi kalózkodás mértéke valószínűleg megközelítette a 90 %-ot, és hogy ez a helyzet jelentős kárt okozott a közösségi iparnak, nevezetesen a thai (és bizonyos egyéb, harmadik országbeli) piacon bekövetkezett értékesítéscsökkenés miatt.

               (5)

               Ezután a Bizottság megbeszéléseket folytatott a thai hatóságokkal, aminek eredményeként a thai kormány 1992 szeptemberében elkötelezte magát arra, hogy az EK-hangfelvételekkel történő kalózkodást a lehető legrövidebb időn belül jelentéktelen szintre leszorítja, és első lépésként egy éven belül jelentős csökkenést ér el. Az új thai szerzői jogi törvény 1995. március 21-én lépett hatályba. Számos olyan rendelkezést vezetett be, amelyek a kalózok elleni fellépés egyszerűsítését és a potenciális, illetve tényleges jogsértők hatásos elrettentését célozták, elsősorban a büntetés jelentős megszigorítása révén. Az adott viszonyok között a Bizottság 96/40/EK határozatával (4) a vizsgálati eljárás felfüggesztése és a helyzet további gondos megfigyelése mellett döntött.

               (6)

               A Bizottság lefolytatott egy további vizsgálatot a tényállás és a jogi helyzet megállapítására, és 2002. május 29-én, 2003. október 13-án és 2004. június 29-én három vizsgálati jelentést nyújtott be a tanácsadó bizottsághoz. Ezekben arról számolt be, hogy Thaiföld intézkedéseket tett a szerzői jogi kalózkodás szintjének hatásos csökkentésére – beleértve a thai parlament által elfogadott, az optikai adathordozókra vonatkozó jogi szabályozást –, fokozta a zenei kalózkodásba bekapcsolódott személyekre irányuló törvényvégrehajtási tevékenységet, és a zenei kalózkodás elleni harcban részt vevő thai hatóságok, illetve a thai hatóságok és a zeneipari szövetségek koordinációját, valamint olyan kampányok szervezését, amelyek célja a fogyasztók figyelmének felhívása a szerzői jogi kalózkodás negatív hatásaira.

               (7)

               A hangfelvételeket (nemzetközi kínálat) érintő szerzői jogi kalózkodás ezen kezdeményezések ellenére komoly probléma marad Thaiföldön, és továbbra is jelentős mennyiségű kalóz hangfelvételt exportálnak az Európai Unióba. Ezen továbbra is fennálló problémák leküzdésére azonban más eszközök alkalmasabbak, mint a 3286/94/EK rendelet alapján végzett vizsgálat.

               (8)

               A közösségi hangfelvételekkel Thaiföldön történő szerzői jogi kalózkodás tovább csökkentésére Thaiföld és a Közösség közötti állandó kétoldalú és regionális együttműködési rendszerek keretein belül kellene törekedni.

               (9)

               Szerzői jogi kalózkodás elleni intézkedések kidolgozására Thaiföld és a Közösség közötti kétoldalú partnerségi és együttműködési megállapodások keretein belül is sor kerülhet.

               (10)

               A Bizottság pénzügyi támogatási programok keretében tovább támogathatja a thai hatóságok műszaki kapacitásának fejlesztését, amely a hangfelvételeket érintő kalózkodás leküzdéséhez szükséges.

               (11)

               A Thaiföld által a közösségi hangfelvételekkel történő szerzői jogi kalózkodással kapcsolatos problémák megoldására tett erőfeszítések a szellemi tulajdonjogok harmadik országokban történő érvényesítése érdekében alkalmazandó stratégiáról szóló közleményben (5) előirányzott mechanizmusok keretein belül kísérhetők figyelemmel.

               (12)

               Mindezekből következően a vizsgálati eljárás megszüntetése indokolt.

               (13)

               Az e határozatban előírt intézkedések összhangban vannak a tanácsadó bizottság véleményével,

         A KÖVETKEZŐKÉPPEN HATÁROZOTT:
   Egyetlen cikk
   A közösségi hangfelvételekkel Thaiföldön történő szerzői jogi kalózkodással és annak a közösségi hangfelvétel-kereskedelemre gyakorolt hatásaival kapcsolatos vizsgálati eljárás megszűnik.

      Kelt Brüsszelben, 2005. június 24-én.

            a Bizottság részéről

         Peter MANDELSON

            a Bizottság tagja

      (1)  HL L 349., 1994.12.31., 71. o. A 356/95/EK rendelettel (HL L 41., 1995.2.23., 3. o.) módosított rendelet.

      (2)  HL L 252., 1984.9.20., 1. o. Az 522/94/EK rendelettel (HL L 66., 1994.3.10., 10. o.) módosított rendelet.

      (3)  HL C 189., 1991.7.20., 26. o.

      (4)  HL L 11., 1996.1.16., 7. o.

      (5)  HL C 129., 2005.5.26., 3. o.


title: A Tanács határozata ( 2014. április 14. ) a munkahelyi biztonsági és egészségvédelmi tanácsadó bizottság görög és román tagjainak és póttagjainak kinevezéséről

text:
               17.4.2014

               HU

               Az Európai Unió Hivatalos Lapja

               C 118/4

      A TANÁCS HATÁROZATA

   (2014. április 14.)
   a munkahelyi biztonsági és egészségvédelmi tanácsadó bizottság görög és román tagjainak és póttagjainak kinevezéséről
   2014/C 118/03
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i 2003/C 218/01 tanácsi határozatra (1) és különösen annak 3. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               A Tanács a 2013. április 22-i határozatával (2) kinevezte a munkahelyi biztonsági és egészségvédelmi tanácsadó bizottság tagjait és póttagjait a 2013. április 22-től2016. február 28-ig terjedő időszakra.

               (2)

               Görögország és Románia kormánya további jelöléseket nyújtott be több betöltendő helyre,

         ELFOGADTA EZT A HATÁROZATOT:
   1. cikk
   A 2016. február 28-ig terjedő időszakra a Tanács a munkahelyi biztonsági és egészségvédelmi tanácsadó bizottság tagjainak és póttagjainak a következő személyeket nevezi ki:
   I.   A MUNKAVÁLLALÓI SZERVEZETEK KÉPVISELŐI

               Ország

               Tag

               Póttag

               Románia

               Adrian CLIPII

               Mr Corneliu CONSTANTINOAIA
               Dumitru FORNEA

   II.   A MUNKÁLTATÓI SZERVEZETEK KÉPVISELŐI

               Ország

               Tag

               Póttag

               Görögország

               Hrísztosz KAVALÓPULOSZ

               Pávlosz KIRIAKONGONASZ
               Natásza AVLONÍTU

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Luxemburgban, 2014. április 14-én.

            a Tanács részéről

            az elnök

         A. TSAFTARIS

      (1)  HL C 218., 2003.9.13., 1. o.

      (2)  HL C 120., 2013.4.26., 7. o.